ΓΡΑΠΤΗ ΕΡΩΤΗΣΗ E-0895/01

υποβολή: Antonios Trakatellis (PPE-DE) προς την Επιτροπή

(28 Μαρτίου 2001)

Θέμα: Κτηνιατρικέςπηρεσίες και εργαστήρια, προγράμματα εκρίζωσης και επιτήρησης των ζωϊκών ασθενειών και δαπάνες στον κτηνιατρικό τομέα στην Ελλάδα

Δεδομένου ότι κατά το έτος 2000 εκδηλώθηκαν κρούσματα αφθώδους πυρετού στην Ελλάδα (στους Νομούς Έβρου και Ξάνθης) και θανατώθηκαν 5 330 βοοειδή, 3 500 αιγοπρόβατα και 450 χοίροι καθώς και ότι η Ευρωπαϊκή Επιτροπή μετά από τη διενέργεια ελέγχων, βάσει των αποφάσεων 90/424/ΕΟΚ(1) και 94/370/ΕΟΚ(2) σχετικά με ορισμένες δαπάνες στον κτηνιατρικό τομέα, και ερευνών για τις κτηνιατρικές ενέργειες σε συγκεκριμένους τομείς και το πρόγραμμα εκρίζωσης και επιτήρησης των ζωϊκών ασθενειών, διαπίστωσε ότι το σύστημα καταπολέμησης στην Ελλάδα των διαφόρων ασθενειών (βουκέλλωση βοοειδών και αιγοπροβάτων, φυματίωση βοοειδών και τρομώδης προβάτων) δεν λειτουργεί αποτελεσματικά και ότι τα προγράμματα που εφαρμόζονται είναι ανεπαρκή τόσο από πλευράς κτηνιατρικής απόψεως όσο και από πλευράς δημοσιονομικής διαχείρισης:

1. Ποια η κατάσταση της λειτουργίας των κτηνιατρικώνπηρεσιών και εργαστηρίων στην Ελλάδα με βάση τις ισχύουσες κοινοτικές οδηγίες και κανονισμούς σχετικά με την εκρίζωση και επιτήρηση των ζωϊκών ασθενειών;

2. Ποια η κατάσταση ετοιμότητας στα άλλα κράτη μέλη καθώς και στις γειτονικές με την Ελλάδα χώρες (Τουρκία, Βουλγαρία κ.α.) σχετικά με τον αφθώδη πυρετό και ποια μέτρα θα λάβει η Επιτροπή ώστε να αντιμετωπιστεί αποτελεσματικά η εν λόγω ασθένεια;

3. Βάσει της απόφασης 2000/640/ΕΚ(3) και 2000/774/ΕΚ(4) για την έγκριση ορισμένων προγραμμάτων εξάλειψης, ελέγχου και πρόληψης ζωονόσων στην Ελλάδα για το 2001, ποια μέτρα πρέπει να ληφθούν ώστε να μην χαθεί η κοινοτική χρηματοδότηση όταν η εφαρμογή των προγραμμάτων καταπολέμησης του αφθώδους πυρετού είχε κόστος 2,4 δισεκατομμύρια δραχμές για το 2000 στην Ελλάδα;

(1) ΕΕ L 224 της 18.8.1990, σελ. 19.

(2) ΕΕ L 168 της 2.7.1994, σελ. 31.

(3) ΕΕ L 269 της 21.10.2000, σελ. 56.

(4) ΕΕ L 308 της 8.12.2000, σελ. 39.

Απάντηση του κ. Byrne εξ ονόματος της Επιτροπής

(4 Ιουλίου 2001)

1. Τα κράτη μέλη, βάσει της οδηγίας 82/894/EOK του Συμβουλίου της 21ης Δεκεμβρίου 1982 για την κοινοποίηση των ασθενειών των ζώων μέσα στην Κοινότητα(1), αναφέρουν στην Ευρωπαϊκή Επιτροπή και στα άλλα κράτη μέλη την εμφάνιση ορισμένων ζωονόσων οι οποίες προκαλούν απώλειες στη ζωική παραγωγή και περιορισμούς του εμπορίου. Κατά την περίοδο 1996-2000 η Ελλάδα ανέφερε την εμφάνιση περιστατικών ζωονόσων ως ακολούθως:

>ΚΤΜ ΟΠΝΒΧΒ>

Κατόπιν των ελέγχων που διεξήγαγε το Γραφείο Τροφίμων και Κτηνιατρικής (βλ. τον ιστοχώρο: http://europa.eu.int/comm/food/index_en.html) έγινε σειρά συστάσεων προς τις ελληνικές αρχές. Η Ελλάδα ανέλαβε τηνποχρέωση να αναφέρει στην Επιτροπή σχετικά με την εφαρμογή τους εντός των επόμενων μηνών.

Τα μέτρα που έλαβε η Ελλάδα για να θέσειπό έλεγχο και να εξαλείψει τον αφθώδη πυρετό, τον καταρροϊκό πυρετό των προβάτων και την ευλογιά των προβάτων έλαβανπόψη τις διατάξεις της οδηγίας 85/511/ΕΟΚ του Συμβουλίου της 18ης Νοεμβρίου 1985 για τη θέσπιση κοινοτικών μέτρων για την καταπολέμηση του αφθώδους πυρετού(2) και της οδηγίας 92/119/ΕΟΚ του Συμβουλίου της 17ης Δεκεμβρίου 1992 για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων(3).

2. Όλα τα κράτη μέλη, σύμφωνα με τις διατάξεις της οδηγίας 85/511/ΕΟΚ του Συμβουλίου, κατήρτισαν σχέδια έκτακτης ανάγκης για τον έλεγχο του αφθώδους πυρετού.

Για την κατάσταση στη Βουλγαρία σε σχέση με τον αφθώδη πυρετό, πρέπει να σημειωθεί ότι το 1991 η Βουλγαρίαιοθέτησε την πολιτική αποφυγής εμβολιασμού της ΕΕ. Το τελευταίο περιστατικό αφθώδους πυρετού στη Βουλγαρία σημειώθηκε το 1996. Η νόσος εξαλείφθηκε γρήγορα και τα εφαρμοσθέντα μέτρα ήταν σύμφωνα με το βουλγαρικό σχέδιο έκτακτης ανάγκης.

Τα τελευταία χρόνια αναφέρθηκαν εστίες αφθώδους πυρετού σε διάφορα σημεία της Τουρκίας. Προκειμένου να συμβάλει στην καταπολέμηση του αφθώδους πυρετού στην Τουρκία, η Ευρωπαϊκή Επιτροπή εξέδωσε την απόφαση 98/64/ΕΚ της 9ης Δεκεμβρίου 1997 σχετικά με τη χρηματοδοτική συμμετοχή της Κοινότητας για τη βελτίωση του προγράμματος ελέγχου του αφθώδους πυρετού στην Τουρκία(4). Από τότε, παρέχεται συνδρομή για την προμήθεια εμβολίων κατά του αφθώδους πυρετού τα οποία προορίζονται για χρήση στην τουρκική Θράκη.

3. Το 2000 η Ελλάδαπέβαλε προς συγχρηματοδότηση από την Κοινότητα σειρά προγραμμάτων για τον έλεγχο των ζωονόσων. Με την απόφαση της Επιτροπής 2000/640/ΕΚ(5), της 13ης Οκτωβρίου 2000, για τον κατάλογο προγραμμάτων εξάλειψης και επιτήρησης των νόσων των ζώων και για τον κατάλογο προγραμμάτων ελέγχων με σκοπό την πρόληψη ζωονόσων που μπορούν να τύχουν χρηματοδοτικής συνδρομής από την Κοινότητα το έτος 2001, καθορίσθηκε ότι τα ακόλουθα προγράμματα πουπέβαλε η Ελλάδα μπορούν να τύχουν χρηματοδοτικής συνδρομής το 2001: βρουκέλλωση των βοοειδών, φυματίωση των βοοειδών, βρουκέλλωση των αιγοπροβάτων και τρομώδης. Σύμφωνα με την απόφαση 2000/774/ΕΚ της Επιτροπής, της 30ής Νοεμβρίου 2000, για την έγκριση των προγραμμάτων για την εξάλειψη, τον έλεγχο και την πρόληψη ζωονόσων, τα οποία έχουνποβληθεί για το 2001 από τα κράτη μέλη(6), πρόκειται να χορηγηθεί χρηματοδοτική συνδρομή της Κοινότητας, εφόσον οι ενέργειες που προβλέπονται θαλοποιούνται πράγματι καιπό την προϋπόθεση ότι οι αρμόδιες αρχές θα παρέχουν όλη την απαραίτητη πληροφόρηση εντός των προβλεπομένων προθεσμιών. Εξ άλλου, σύμφωνα με τον κανονισμό (ΕΚ) 1258/1999, επιλέξιμες για κοινοτική χρηματοδότηση είναι μόνον οι δαπάνες που αναλαμβάνονται σύμφωνα με το Κοινοτικό Δίκαιο. Για την περαιτέρω εξάλειψη των ζωονόσων και προκειμένου να αποφευχθεί η απώλεια κοινοτικών πόρων κατά την εφαρμογή των εγκεκριμένων προγραμμάτων, η Επιτροπή,

στο πλαίσιο του Λευκού Βιβλίου για την ασφάλεια των τροφίμων(7), δημιούργησε ειδική ομάδα έργου (task force) το 2000. Μιαποομάδα αυτής της ομάδας έργου έχει ήδη ασχοληθεί με τη βρουκέλλωση στην Ελλάδα και εξέδωσε σχετικές συστάσεις. Η εφαρμογή των συστάσεων θα παρακολουθείται μέσω του συνήθους συστήματος ελέγχου.

(1) ΕΕ L 378 της 31.12.1982.

(2) ΕΕ L 315 της 26.11.1985.

(3) ΕΕ L 62 της 15.3.1993.

(4) ΕΕ L 16 της 21.1.1998.

(5) ΕΕ L 269 της 21.10.2000.

(6) ΕΕ L 308 της 8.12.2000.

(7) COM(1999)719 τελικό.